open-index/open-wikipedia-markdown huggingface dataset:
ড্যারেন ব্র্যাভো

**ড্যারেন মাইকেল ব্র্যাভো** (; জন্ম: ৬ ফেব্রুয়ারি, ১৯৮৯) ত্রিনিদাদ ও টোবাগোর সান্তা ক্রুজ এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার। ঘরোয়া ক্রিকেটে তিনি ত্রিনিদাদ ও টোবাগো দলে খেলে থাকেন। বামহাতি ব্যাটসম্যান হিসেবে তার পরিচিতি রয়েছে। তার আদর্শ হিসেবে রয়েছেন ব্রায়ান লারা। অফ সাইডে তার ব্যাটিং স্টাইলের জন্য ব্রায়ান লারার সাথে তুলনা করা হয়। ব্রায়ান লারা ও ব্র্যাভো’র মা একে-অপরের আত্মীয়া। এছাড়াও তিনি ওয়েস্ট ইন্ডিজের বর্তমান ক্রিকেটার ডোয়েন ব্র্যাভোর বৈমাত্রেয় ভাই।

## প্রারম্ভিক জীবন
ত্রিনিদাদ ও টোবাগো দলের অনূর্ধ্ব-১৯ পর্যায়ের ক্রিকেট খেলার পর জানুয়ারি, ২০০৭ সালে গায়ানার বিপক্ষে একদিনের ক্রিকেটে অভিষেক ঘটে ব্র্যাভো’র। খেলায় তিনি মাত্র সাত রান করেন। তিনদিন পর লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে প্রথমবারের মতো অংশগ্রহণ করেন। এরপর ২০০৬-০৭ মৌসুমে কোন খেলায় অংশগ্রহণ করেননি। এরপর তিনি অনূর্ধ্ব-১৯ দলে ফিরে আসেন ও টিসিএল অনূর্ধ্ব-১৯ চ্যালেঞ্জে অংশ নিয়ে প্রতিযোগিতার শীর্ষস্থানীয় রান সংগ্রহকারী বনে যান। ৫৯.৮৫ রান গড়ে তিনি পাঁচ খেলায় মোট ৪১৯ রান সংগ্রহ করেন।

## খেলোয়াড়ী জীবন
জুন, ২০০৯ সালে ওয়েস্ট ইন্ডিজের একদিনের দলে ডাক পান। ভারতের বিরুদ্ধে অনুষ্ঠিত ওডিআই সিরিজের প্রথম দুটি খেলায় অংশগ্রহণ করেন। সাবিনা পার্কে অনুষ্ঠিত প্রথম একদিনের আন্তর্জাতিকে অভিষেক ঘটে। প্রথম দুই বলেই দুটি চারসহ ১৬ বলে ১৯ রান তোলেন। টেস্ট ক্রিকেটে অভিষেক ঘটে শ্রীলঙ্কার বিপক্ষে ১৫ নভেম্বর, ২০১০ তারিখে। এতে তিনি ১৫৯ বল খরচ করে ৫৮ রান করেন। দ্বিতীয় টেস্টে ৮০ এবং তৃতীয় টেস্টে ৬৮ রান করেন। সফরে তার রান গড় ছিল ৬৮.৬৬।

২০১১ সালের ক্রিকেট বিশ্বকাপে অংশগ্রহণ শেষে তিনি দলের সাথে পাকিস্তান সফরে যান। দুই টেস্টের সিরিজে তিনিই ছিলেন একমাত্র ব্যাটসম্যান, যার রান সংখ্যা ১০০ পেরিয়েছিল। অক্টোবরে ওয়েস্ট ইন্ডিজ বাংলাদেশ সফরে আসে। প্রথম টেস্টে ২ ও ২৪* করেন যা ড্রয়ে পরিণত হয়। দ্বিতীয় টেস্টে তিনি শতরান করেন ও দলকে ১-০ ব্যবধানে জয়ী হতে সহাযতা করেন। ২৯৭ বলে সংগৃহীত ১৯৫ রান ছিল এ উপমহাদেশে যে-কোন ওয়েস্ট ইন্ডিয়ান ব্যাটসম্যানের ৯ম সর্বোচ্চ রান।

## তথ্যসূত্র

## আরও দেখুন
* মারলন স্যামুয়েলস
* শিবনারায়ণ চন্দরপল
* ওয়েস্ট ইন্ডিজ ক্রিকেট দল

## বহিঃসংযোগ
* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ত্রিনিদাদ ও টোবাগোর ক্রিকেটার
বিষয়শ্রেণী:নটিংহ্যামশায়ারের ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:ডেকান চার্জার্সের ক্রিকেটার
বিষয়শ্রেণী:কুমিল্লা ভিক্টোরিয়ান্সের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:কলকাতা নাইট রাইডার্সের ক্রিকেটার
সরফরাজ খান

**সরফরাজ খান** (; ১৭০০ – ২৯ এপ্রিল ১৭৪০) বা **মির্জা আসাদুল্লাহ সরফরাজ খান দাখ্নি** বাংলার তৃতীয় নবাব এবংং জাহাঙ্গীরনগরের পঞ্চম নায়েব নাজিম। তার আসল নাম মির্জা আসাদুল্লাহ। সরফরাজ খানের নানা নবাব মুর্শিদ কুলি খান সরফরাজকে বাংলা, বিহার ও উড়িষ্যার নবাব হিসেবে তাঁর উত্তরাধীকারী মনোনীত করেন। ১৭২৭ সালে মুর্শিদ কুলি খানের মৃত্যুর পর যখন তিনি সিংহাসনে আরোহণ করবেন তখন জানতে পারেন তার পিতা উড়িষ্যার সুবেদার সুজা উদ্দিন মুহাম্মদ খান ও তার প্রতিনিধি আলীবর্দী খাঁ বিশাল বাহিনী নিয়ে সিংহাসন দখলের জন্য মুর্শিদাবাদ অগ্রসর হচ্ছেন। পরিবারের মধ্যে কলহ এড়ানোর জন্য তাঁর মাতা দেওজার বেগম তাঁর পিতার সম্মানে সিংহাসন ছেড়ে দিতে বলেন। পরবর্তীতে সুজা উদ্দিন মুহাম্মদ খান তাঁর উত্তরাধীকারী হিসেবে সরফরাজকেই মনোনীত করেন এবং ১৭৩৯ সালে পিতার মৃত্যুর পর তিনি সিংহাসনে আরোহণ করেন। সিংহাসনে বসার পর তিনি **আলাউদ্দিন হাইদার জং** উপাধি লাভ করেন। সরফরাজ খান কে বাংলার নবাবী ইতিহাসের একজন ব্যর্থ শাসক বলা যেতে পারে। কারণ তার শাসন এক বছর কিংবা ৮ মাসের বেশি টেকেনি।

## পরাজিত, মৃত্যু ও উত্তরাধীকার
সরফরাজ খানের দুর্ভাগ্য যে তিনি আলীবর্দী খাঁর মত একজন প্রতিপক্ষ পেয়েছিলেন যার ৭০ বছর বয়সেও নেতৃত্ত্ব দেওয়ার অসাধারন গুন ছিল এবং তিনি সরফরাজ খানের দূর্বলতাগুলো জানতেন। সরফরাজ খান ভাগীরথী নদীর তীরে গিরকার যুদ্ধে নিহত হন। তার প্রতিপক্ষ আজিমাবাদের (বর্তমান পাটনা) সুবেদার আলীবর্দী তাকে সরাসরি যুদ্ধে পরাজিত করেন। যুদ্ধটি ক্ষণস্থায়ী ছিল কিন্তু এর ভয়াবহতা ছিল মারাত্মক। যুদ্ধের প্রথম দিকেই সরফরাজ খান গুলিবিদ্ধ হন কিন্তু তার সেনাবাহিনী যুদ্ধ চালিয়ে যেতে থাকে। শেষ পর্যন্ত আলীবর্দী খানের নিপুন রণকৌশলের কাছে সরফরাজের সেনাবাহিনী পরাজিত হয়।

প্রাথমিক ছত্রভঙ্গের কারণ ছিল সরফরাজ খান কখনো আলীবর্দী খাঁর কাছ থেকে এরকম যুদ্ধ আশা করেন নি এবং আলীবর্দী খাঁ সবকিছু গুছিয়ে নেওয়ার জন্য সরফরাজকে সময় দেন নি। সিংহাসনে বসার ১৩ মাসের মাথায়ই তিনি আক্রমণ করেন। অপর দিকে সরফরাজ খান আরো বড় হুমকি নাদির শাহকে নিয়ে চিন্তিত ছিলেন যিনি দিল্লি ও পাঞ্জাব আক্রমণ করেছিলেন।

সরফরাজ খান মৃত্যুর সময় পাঁচ পুত্র ও পাঁচ কন্যা রেখে যান যারা কখনো ক্ষমতা গ্রহণ করতে পারেন নি। আলীবর্দী খাঁ বাংলার নবাব হিসেবে অভিষিক্ত হন ও একই সাথে মুর্শিদ কুলির নাসিরি রাজবংশের পতন ঘটে। আলীবর্দী খাঁ আফসার রাজবংশের প্রতিষ্ঠা করেন। সরফরাজ খানকে মুর্শিদাবাদের নাগিনাবাগে সমাধিস্থ করা হয়। তার নির্মিত ফুটি মসজিদ মুর্শিদাবাদে একটি দর্শনীয় স্থান।

## তথ্যসূত্র

## বহিঃসংযোগ
* Site dedicated to Nawab Sarfaraz Khan 

বিষয়শ্রেণী:বাংলার নবাব
বিষয়শ্রেণী:বাংলার ইতিহাস
বিষয়শ্রেণী:১৭৪০-এ মৃত্যু
বিষয়শ্রেণী:মুর্শিদাবাদ জেলার ব্যক্তি
বর্দিয়া রাষ্ট্রীয় নিকুঞ্জ

**বর্দিয়া রাষ্ট্রীয় নিকুঞ্জ** (, ) হচ্ছে নেপালের একটি সংরক্ষিত অঞ্চল যেটি ১৯৮৮ সালে *রাজকীয় বরদিয়া রাষ্ট্রীয় নিকুঞ্জ* হিসেবে প্রতিষ্ঠিত হয়। এর আয়তন হচ্ছে  এবং এটি নেপালের তরাই অঞ্চলের সবচেয়ে বড় এবং অক্ষত জাতীয় নিকুঞ্জ। এটি বর্দিয়া জেলায় অবস্থিত কর্নালি নদীর পূর্ব তীর লাগোয়া। এটি উত্তরে সিওয়ালিক পাহাড় দ্বারা বিচ্ছিন্ন। নেপালগুঞ্জ-সুরখেত মহাসড়ক দ্বারা এটির দক্ষিণ দিক গঠিত, যেটি তীব্রভাবে সংরক্ষিত এ-অঞ্চলটিকে আক্রমণ করে। মানব বসতির মাধ্যমে এর প্রাকৃতিক বিচ্ছিন্নতাটি তৈরি হয়েছে গেরুয়ার পাশে পশ্চিমে যেদিকে কর্নালি নদীর একটি শাখা এবং দক্ষিণ-পশ্চিমে ববি নদী প্রবাহিত। এখানে বর্তমানে বাঘের সংখ্যা ১৮টি এবং ৫০টিতে উন্নীত করার লক্ষ্য নির্ধারণ করা হয়েছে।

## তথ্যসূত্র

## গ্রন্থপঞ্জি
* 

## বহিঃসংযোগ
* 
* Department of National Parks and Wildlife Conservation, Nepal: ''Bardiya National Park''
* BirdLife Important Bird Areas factsheet: ''Bardia National Park''
* https://web.archive.org/web/20111117080523/http://www.bardianationalpark.blog.com/

বিষয়শ্রেণী:নেপালের তৃণভূমি
বিষয়শ্রেণী:নেপালের জলাভূমি
বিষয়শ্রেণী:নেপালে পর্যটন
বিষয়শ্রেণী:নেপালের জাতীয় উদ্যান
বিষয়শ্রেণী:১৯৮৮-এ প্রতিষ্ঠিত সংরক্ষিত অঞ্চল
বিষয়শ্রেণী:নেপালের পর্যটন
বিষয়শ্রেণী:১৯৮৮-এ নেপালে প্রতিষ্ঠিত
সুমাত্রার বাঘ

**সুমাত্রার বাঘ** (*Panthera tigris sumatrae*) হচ্ছে একটি দুর্লভ বাঘের উপপ্রজাতি যেটির আবাস ইন্দোনেশিয়ার সুমাত্রা দ্বীপে। এটিকে ২০০৮ সালে আইউসিএন মহাবিপন্ন হিসেবে ঘোষণা করেছে যেহেতু এর সংখ্যা ৪৪১ থেকে ৬৭৯ টিতে নেমে এসেছে এবং ৫০ এর অধিক উপসংখ্যা নেই এবং এটি ধ্বংসের প্রবণতায় রয়েছে।

সুমাত্রার বাঘ হচ্ছে সুন্দা দ্বীপের বাঘ গ্রুপের অন্য দুই বিলুপ্ত বালি বাঘ ও জাভার বাঘ ছাড়াও এই দ্বীপের একমাত্র জীবিত সদস্য। ৩৪টি বাঘের মাইটোকন্ড্রিয়াল জিনের ডিএনএ সিকুয়েন্সের ফলে প্রকল্পটিকে সমর্থন করে যে সুমাত্রার বাঘেরা অন্যান্য ভূমির বাঘের থেকে রোগনির্ণয়ত্তত্বের দিক দিয়ে ভিন্ন। এই বাঘের পুুুরুষ ও মহিলার  ৮০-৯০ সে.মি. এবং ওজন হচ্ছে ১০০-১৪০কেজি।

## তথ্যসূত্র

বিষয়শ্রেণী:বাঘ
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:দক্ষিণ-পূর্ব এশিয়ার স্তন্যপায়ী
বিষয়শ্রেণী:১৯২৯-এ বর্ণিত স্তন্যপায়ী
টেলোমিয়ার

[thumb|right|300px|মানব [ক্রোমোজোম (ধূসর) টেলোমিয়ার দ্বারা আবৃত (সাদা)]]
thumbnail|right|টেলোমিয়ার
**টেলোমিয়ার** (,  এবং )  হলো একটি ক্রোমাটিডের শেষ দুই প্রান্তে যে অঞ্চলে পুনরাবৃত্তিমূলক নিউক্লিওটাইড ক্রম থাকে সে অঞ্চল। টেলোমিয়ার ক্রোমোজমের উভয় প্রান্তে অবস্থিত একমাত্র অঞ্চল যেখানে ডিএনএ একসূত্রক। টেলোমিয়ার টেলোমেরাস নামক এনজাইম দ্বারা নিয়ন্ত্রিত হয়। এটার নামকরণ হয়েছে গ্রীক telos (τέλος) 'শেষ' এবং merοs (μέρος, root: μερ-) 'অংশ' থেকে। প্রতিবেশী ক্রোমোজোমের সাথে মিশে যাওয়া বা ক্রোমোজোমের শেষ প্রান্তের ক্ষয় থেকে এটি ক্রোমোজোমকে রক্ষা করে। ক্রোমোজোমের শেষ প্রান্তকে খাটো হতে দিয়ে, টেলোমিয়ার ক্রোমোজোমের শেষ প্রান্তের জিন ক্ষয় রোধ করে। টেলোমিয়ার ছাড়া জিনোমগুলো অনবরত তথ্য হারাত। প্রতি কোষ বিভাজনে টেলোমিয়ার প্রান্ত ছোট হয়।

কোষ বিভাজনের সময়, যে এনজাইমগুলো ডিএনএ বিভাজন করে তারা বিভাজন প্রক্রিয়া ক্রোমোসোমের শেষ প্রান্ত পর্যন্ত চালিয়ে যেতে পারে না। টেলোমিয়ার ছাড়া কোষ বিভাজন হলে ক্রোমোসোমের শেষ প্রান্ত ও ওখানকার প্রয়োজনীয় তথ্য উভয়ই হারিয়ে যেত। ক্ষয়কৃত টেলোমিয়ার এর ক্ষয় পূরণ টেলোমিয়ার রিভার্জ ট্রান্সক্রিপটেস (Telomerase Reverse Transcriptase) নামক একটি এনজাইম দ্বারা হয়ে থাকে।

## তথ্যসূত্র

## আরো পড়ুন
* http://physrev.physiology.org/cgi/reprint/88/2/557 
* 
* 
* 
*  — A paper detailing the evolutionary origins and medical implications of the vertebrate telomere system, including the pervasive trade-off between cancer prevention and damage repair. Also addresses the probable danger posed by the elongation of telomeres in lab mice.

## বহিঃসংযোগ
* Elizabeth Blackburn's seminars: "Telomeres and Telomerase"  
* Telomeres and Telomerase: The Means to the End Nobel Lecture by Elizabeth Blackburn, which includes a reference to the impact of stress, and pessimism on telomere length
* Telomerase and the Consequences of Telomere Dysfunction Nobel Lecture by Carol Greider
* DNA Ends: Just the Beginning Nobel Lecture by Jack Szostak

বিষয়শ্রেণী:ক্রোমোজোম
বিষয়শ্রেণী:বংশগতি
বিষয়শ্রেণী:আণবিক জীববিজ্ঞান
ফ্রেডরিখ গোল্যান্ড হপকিন্স

**স্যার ফ্রেডরিখ গোল্যান্ড হপকিন্স** একজন ইংরেজ প্রাণরসায়নবিদ। ভিটামিন আবিষ্কারের জন তিনি ১৯২৯ সালে চিকিৎসাবিজ্ঞানে নোবেল পুরস্কার লাভ করেন।  তিনি ট্রিপ্টোফ্যান নামক এমিনো এসিডও আবিষ্কার করেন। তিনি ১৯৩০ থেকে ১৯৩৫ সাল পর্যন্ত রয়েল সোসাইটির প্রেসিডেন্ট ছিলেন।  তিনি হপকিন্স সাসেক্সে জন্মগ্রহণ করেন।

## তথ্যসূত্র

## বহিঃসংযোগ
* 
* Nobel Prize biography
* Online catalogue of Hopkins' personal and working papers (part of the Manuscript collections held at Cambridge University Library) 
* Biography by N.J.T. Thomas
* Chemical genealogy
* Frederick Gowland Hopkins

বিষয়শ্রেণী:১৮৬১-এ জন্ম
বিষয়শ্রেণী:১৯৪৭-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:কপলি পদক বিজয়ী
বিষয়শ্রেণী:কিংস কলেজ লন্ডনের প্রাক্তন শিক্ষার্থী
বিষয়শ্রেণী:রয়েল সোসাইটির সভাপতি
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:নাইটস ব্যাচেলর
বিষয়শ্রেণী:রয়েল পদক বিজয়ী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:কিংস_কলেজ_লন্ডনের_শিক্ষক
অ্যান্ড্রিউ ফিল্ডিং হ্যাক্সলি

**স্যার অ্যান্ড্রিউ ফিল্ডিং হ্যাক্সলি** একজন ইংরেজ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
হ্যাক্সলি ১৯১৭ সালের ২২ নভেম্বর লন্ডনের হ্যাম্পস্টিডে জন্মগ্রহণ করেন। তিনি কেমব্রিজ বিশ্ববিদ্যালয় থেকে ১৯৩৮ সালে ব্যাচেলর ডিগ্রি লাভ করেন। তিনি ১৯৫৫ সালে রয়েল সোসাইটির ফেলো নির্বাচিত হন। তিনি ১৯৮০ থেকে ১৯৮৫ সাল পর্যন্ত রয়েল সোসাইটির প্রেসিডেন্টের দায়িত্ব পালন করেন।

## সম্মাননা
* কপলি মেডেল, ১৯৭৩
* নাইট উপাধি, ১৯৭৪
* অর্ডার অব মেরিট, ১৯৮৩

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:কপলি পদক বিজয়ী
বিষয়শ্রেণী:নাইটস ব্যাচেলর
বিষয়শ্রেণী:ইংরেজ নোবেল বিজয়ী
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:রয়েল সোসাইটির সভাপতি
বিষয়শ্রেণী:ইংরেজ অজ্ঞেয়বাদী
বিষয়শ্রেণী:গ্রান্টেচেস্টারের ব্যক্তি
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ইংরেজ প্রাণ-পদার্থবিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:মার্কিন ফিলোসফিক্যাল সোসাইটির সদস্য
বার্নার্ড কাট্‌স

**স্যার বার্নার্ড কাট্‌স** FRS (; ২৬ মার্চ ১৯১১ – ২০ এপ্রিল ২০০৩) একজন জার্মান বংশোদ্ভূত ব্রিটিশ জীবপদার্থবিজ্ঞানী। তিনি ১৯৭০ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
কাট্‌স জার্মানির লাইপৎসিগ শহরে জন্মগ্রহণ করেন। তিনি লাইপৎসিগ বিশ্ববিদ্যালয় থেকে ১৯৩৪ সালে গ্র্যাজুয়েট হন। তিনি ইউনিভার্সিটি কলেজ লন্ডন থেকে ১৯৩৮ সালে পিএইচডি ডিগ্রি অর্জন করেন। তিনি ১৯৫২ সালে ইউনিভার্সিটি কলেজ লন্ডন এর অধ্যাপক এবং জীবপদার্থবিজ্ঞানের প্রধান নিযুক্ত হন। তিনি ১৯৭৮ সাল পর্যন্ত এর প্রধান ছিলেন।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:২০০৩-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:ইউনিভার্সিটি কলেজ লন্ডনের শিক্ষক
বিষয়শ্রেণী:কপলি পদক বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:জার্মান নোবেল বিজয়ী
বিষয়শ্রেণী:ব্রিটিশ স্নায়ুবিজ্ঞানী
বিষয়শ্রেণী:জার্মান স্নায়ুবিজ্ঞানী
বিষয়শ্রেণী:ইহুদি বিজ্ঞানী
বিষয়শ্রেণী:নাইটস ব্যাচেলর
বিষয়শ্রেণী:রয়েল সোসাইটির সভ্য
রডনি রবার্ট পোর্টার

**রডনি রবার্ট পোর্টার** (৮ অক্টোবর ১৯১৭ – ৬ সেপ্টেম্বর ১৯৮৫) একজন ইংরেজ প্রাণরসায়নবিদ। তিনি ১৯৭২ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
পোর্টার ১৯৩৯ সালে লিভারপুল বিশ্ববিদ্যালয় থেকে প্রাণরসায়নে ব্যাচেলর অব সায়েন্স ডিগ্রি লাভ করেন। তিনি কেমব্রিজ বিশ্ববিদ্যালয় থেকে ১৯৪৮ সালে ফ্রেডরিক স্যাঙ্গার এর অধীনে পিএইচডি ডিগ্রি লাভ করেন। তিনি ১৯৬৭ সালে অক্সফোর্ড বিশ্ববিদ্যালয় এর প্রাণরসায়নের অধ্যাপক নিযুক্ত হন।

## তথ্যসূত্র

বিষয়শ্রেণী:১৯১৭-এ জন্ম
বিষয়শ্রেণী:১৯৮৫-এ মৃত্যু
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ নোবেল বিজয়ী
বিষয়শ্রেণী:কপলি পদক বিজয়ী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা
বিষয়শ্রেণী:রয়্যাল আর্মি সার্ভিস কোরের কর্মকর্তা
বিষয়শ্রেণী:ইম্পেরিয়াল_কলেজ_লন্ডনের_শিক্ষায়তনিক
২০১৩–১৪ পাকিস্তান ক্রিকেট দলের দক্ষিণ আফ্রিকা সফর

পাকিস্তান জাতীয় ক্রিকেট দল ২০ নভেম্বর, ২০১৩ থেকে ৩০ নভেম্বর, ২০১৩ তারিখ পর্যন্ত দক্ষিণ আফ্রিকা সফর করছে। সফরে তিনটি একদিনের আন্তর্জাতিক ও দুইটি টুয়েন্টি২০ আন্তর্জাতিক ক্রিকেট খেলায় দলটি দক্ষিণ আফ্রিকা জাতীয় ক্রিকেট দলের মোকাবেলা করবে।

## দলের সদস্য

## টি২০আই সিরিজ
### ১ম টি২০ আই

### ২য় টি২০ আই

### পরিসংখ্যান
### ব্যাটিং
;সর্বাধিক রান সংগ্রহকারী

### বোলিং
;সর্বাধিক উইকেট লাভকারী

## ওডিআই সিরিজ

### ১ম ওডিআই

### ২য় ওডিআই

### ৩য় ওডিআই

### পরিসংখ্যান
### ব্যাটিং
;সর্বাধিক রান সংগ্রহকারী

### বোলিং
;সর্বাধিক উইকেট লাভকারী

## তথ্যসূত্র

বিষয়শ্রেণী:২০১৩–১৪ আন্তর্জাতিক ক্রিকেট প্রতিযোগিতা
বিষয়শ্রেণী:২০০০-০১ থেকে দক্ষিণ আফ্রিকার ক্রিকেট মৌসুম
বিষয়শ্রেণী:পাকিস্তান ক্রিকেট দলের দক্ষিণ আফ্রিকা সফর
বিষয়শ্রেণী:দক্ষিণ আফ্রিকায় ক্রিকেট
বিষয়শ্রেণী:২০১৩-১৪ দক্ষিণ আফ্রিকান ক্রিকেট মৌসুম
বিষয়শ্রেণী:২০১৩-এ পাকিস্তানের ক্রিকেট
কুমিল্লা শিক্ষাবোর্ড সরকারি মডেল কলেজ

**কুমিল্লা শিক্ষাবোর্ড সরকারি  মডেল কলেজ** বাংলাদেশের কুমিল্লা জেলায় অবস্থিত সহশিক্ষা কার্যক্রম অন্তর্ভুক্ত একটি উচ্চমাধ্যমিক পর্যায়ের শিক্ষাপ্রতিষ্ঠান। ২০০৮ সালে প্রতিষ্ঠিত এ প্রতিষ্ঠানে ৬ষ্ঠ থেকে দ্বাদশ শ্রেণী পর্যন্ত পাঠদান করা হয় এবং এখানে আবাসিক সুবিধাও রয়েছে। কুমিল্লা জেলার কোটবাড়ী রোডের শাকতলায় এটি অবস্থিত। এটি বাংলাদেশ সরকার কর্তৃক ২০১৭ সালের ১৮ সেপ্টেম্বর সরকারিকরণ করা হয়। 

সাম্প্রতিক সময়ে স্থাপিত হলেও বর্তমানে এই বিদ্যালয়টি কুমিল্লা জেলার একটি অন্যতম একটি শিক্ষাপ্রতিষ্ঠানে পরিণত হয়েছে। লিখিত এবং মৌখিক পরীক্ষার ভিত্তিতে ৬ষ্ঠ, ৯ম এবং ১১শ শ্রেণীতে ছাত্র ভর্তি করা হয়ে থাকে। বিদ্যালয়টির বর্তমান শিক্ষক সংখ্যা ৪৩ জন এবং প্রায় ৮০০ জন শিক্ষার্থী এই বিদ্যালয়ে অধ্যয়নরত।

## ইতিহাস
কুমিল্লা শিক্ষাবোর্ডের ব্যবস্থাপনা ও পরিচালনায় এবং শিক্ষা মন্ত্রণালয়ের তত্ত্বাবধানে ২০০৮ সালে প্রায় ৩ একর জমির উপর কুমিল্লায় কুমিল্লা শিক্ষাবোর্ড মডেল কলেজ স্থাপিত হয়। শিক্ষা মন্ত্রণালয়ের যুগ্ম-সচিবের নেতৃত্বে একটি স্বায়ত্বশাসিত পরিচালনা পর্ষদ বর্তমানে বিদ্যালয়টির পরিচালনার দায়িত্বে আছে। ২০০৮-০৯ শিক্ষাবর্ষ হতে একাদশ শ্রেণীতে মানবিক, ব্যবসায় শিক্ষা ও বিজ্ঞান শাখায় ভর্তির মাধ্যমে প্রতিষ্ঠানটির যাত্রা শুরু হয়।

## শিক্ষা কার্যক্রম
কুমিল্লা শিক্ষাবোর্ড মডেল কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা মাধ্যমে শিক্ষাদান করে থাকে। কুমিল্লা শিক্ষাবোর্ড মডেল কলেজে প্রায় ১৫,০০০ বই সমৃদ্ধ শীতাতপ নিয়ন্ত্রিত পাঠাগার এবং প্রয়োজনীয় যন্ত্রপাতি সমৃদ্ধ পদার্থবিজ্ঞান, রসায়ন, কম্পিউটার, জীববিজ্ঞান পরীক্ষাগার রয়েছে।

### শিক্ষাক্রম
কুমিল্লা শিক্ষাবোর্ড মডেল কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের পাঠ্য বিষয়সমূহের সাথে সাথে ৬ষ্ঠ-৮ম শ্রেণীর শিক্ষার্থীদের জন্য কম্পিউটার শিক্ষা বাধ্যতামূলক। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণীর শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।

## সহ-শিক্ষা কার্যক্রম
কুমিল্লা শিক্ষাবোর্ড সরকারি মডেল কলেজে বিভিন্ন ধরনের সহ-শিক্ষা কার্যক্রম দেখা যায়।এর মধ্যে রয়েছে স্কাউটিং, গার্লস গাইড,রোভার, রেড ক্রিসেন্টের কার্যক্রম। এছাড়াও সঙ্গীত শিক্ষা ও অন্যান্য সাংস্কৃতিক দিক শিক্ষা দেওয়া হয়।খেলাধুলার জন্য একটি আলাদা সময় বরাদ্দ থাকে। প্রতি বছরই এখানে বার্ষিক ক্রিয়া ও সাহিত্য সাংস্কৃতিক প্রতিযোগিতা ও পুরস্কার বিতরণী অনুষ্ঠান আয়োজিত হয়।

### খেলাধুলা
কুমিল্লা শিক্ষাবোর্ড সরকারি মডেল কলেজে প্রতি বছরই বিভিন্ন খেলাধুলার আয়োজন করা হয়।প্রতি বছরই এ প্রতিষ্ঠানে আন্তঃ হাউজ ফুটবল প্রতিযোগিতা এবং বার্ষিক ক্রীড়া প্রতিযোগিতার  আয়োজন করা হয়।এছাড়াও এ প্রতিষ্ঠান প্রতি বছর বিসিবি কর্তৃক আয়োজিত স্কুল ক্রিকেট প্রতিযোগিতায় অংশগ্রহণ করে।এছাড়াও এ প্রতিষ্ঠান কুমিল্লা শিক্ষাবোর্ড কর্তৃক আয়োজিত আন্তঃ কলেজ ভলিবল ও কাবাডি প্রতিযোগিতায় প্রতি বছর অংশগ্রহণ করে।

## পুরস্কার ও সম্মাননা
২০১৮ ও ২০১৯ সালে কুমিল্লা শিক্ষাবোর্ড সরকারি মডেল কলেজ কুমিল্লা জেলার শ্রেষ্ঠ প্রতিষ্ঠানের স্বীকৃতি অর্জন করে।

## পাবলিক পরীক্ষার ফলাফল
কুমিল্লা শিক্ষাবোর্ড সরকারি মডেল কলেজ প্রতিষ্ঠালগ্ন থেকেই পাবলিক পরীক্ষায় ভালো ফলাফল করে আসছে।

### জেএসসি

### এসএসসি

### এইচএসসি

## তথ্যসূত্র

বিষয়শ্রেণী:কুমিল্লা জেলার মহাবিদ্যালয়
বিষয়শ্রেণী:কুমিল্লা জেলার বিদ্যালয়
বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান
গডফ্রে হাউন্সফিল্ড

**গডফ্রে নিউবোল্ড হাউন্সফিল্ড**  (২৮ আগস্ট ১৯১৯ – ১২ আগস্ট ২০০৪) একজন ইংরেজ তড়িৎ প্রকৌশলী। তিনি ১৯৭৯ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
হাউন্সফিল্ড ১৯১৯ সালের ২৮ অগাস্ট ইংল্যান্ডের নটিংহ্যামশায়ারে জন্মগ্রহণ করেন।

## সম্মাননা
* ফেলো অব দ্য রয়েল সোসাইটি, ১৯৭৫
* কমান্ডার অব দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার, ১৯৭৬
* নাইট উপাধি, ১৯৮১

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:১৯১৯-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:ইংরেজ প্রাণ-পদার্থবিজ্ঞানী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা
বারাণসী জেলা

**বারাণসী জেলা** (, ) হল উত্তর ভারতের উত্তরপ্রদেশ রাজ্যের একটি জেলা। এই জেলার সদর শহর বারাণসী। বারাণসী জেলা বারাণসী বিভাগের একটি অংশ। এই জেলার আয়তন ১,৫৩৫ বর্গকিলোমিটার।

## বিভাগ
বারাণসী জেলা দুটি পঞ্চায়েত সমিতিতে বিভক্ত: বারাণসী ও পিন্ড্রা। এই জেলায় সাতটি বিধানসভা কেন্দ্র আছে: পিন্ড্রা, আজাগাড়া, শিবপুর, রোহানিয়া, বারাণসী উত্তর, বারাণসী দক্ষিণ, বারাণসী ক্যান্টনমেন্ট ও সেবাপুরী।
## জনপরিসংখ্যান
২০১১ সালের জনগণনা অনুসারে, জেলার জনসংখ্যা ৩,৬৮২,১৯৪। এই জনসংখ্যা লাইবেরিয়া বা মার্কিন যুক্তরাষ্ট্রের ওকলাহোমা রাজ্যের প্রায় সমান। আয়তনের হিসেবে এটির স্থান ভারতের ৬৪০টি জেলার মধ্যে ৭৫তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ১৭.৩২%। বারাণসীর লিঙ্গানুপাতের হার প্রতি ১০০০ পুরুষে ৯০৯ জন মহিলা। জেলার সাক্ষরতার হার ৭৭.০৫%।
### ভাষা
বারাণসীর কথ্য ভাষা হল ভোজপুরি। এই ভাষা দেবনাগরী হরফে লেখা হয়। এছাড়া উর্দু ভাষাও প্রচলিত।
## পাদটীকা

## বহিঃসংযোগ
* 

বিষয়শ্রেণী:উত্তরপ্রদেশের জেলা
*
বারাণসী বিভাগ

**বারাণসী বিভাগ** হল ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল বারাণসী। বারাণসী বিভাগে মোট চারটি জেলা আছে। যথা: 
# বারাণসী জেলা
# চন্দৌলি জেলা
# গাজিপুর জেলা
# জৌনপুর জেলা

## আরও দেখুন

বিষয়শ্রেণী:উত্তরপ্রদেশের বিভাগ
*
পল নার্স

**স্যার পল ম্যাক্সিম নার্স** একজন ইংরেজ জিনতত্ত্ববিদ। তিনি ২০০১ সালে চিকিৎসাবিজ্ঞানে নোবেল পুরস্কার লাভ করেন। তিনি ২০১০-২০১৫ সাল পর্যস্ত রয়েল সোসাইটির প্রেসিডেন্ট ছিলেন।

## জীবনী
পল নার্সের জন্ম নরউইচ শহরে। তার মা অল্প বয়সে অবিবাহিত অবস্থায় গর্ভধারণ করেন বলে নার্সের জন্মের পরে তাকে তার মাতামহ ও মাতামহী সন্তান হিসাবে লালনপালন করেন। নার্স নিজেও জানতেন না যে তিনি যাদের পিতামাতা বলে জানতেন তারা আসলে তার মাতামহ ও মাতামহী এবং তিনি যাকে বোন বলে জানতেন, তিনিই তার প্রকৃত মা। 

নার্স ১৯৭০ সালে বার্মিংহাম বিশ্ববিদ্যালয় থেকে ১৯৭০ সালে উপস্নাতক ডিগ্রি এবং ১৯৭৩ সালে ইউনিভার্সিটি অব ইস্ট অ্যাংলিয়া থেকে পিএইচডি ডিগ্রি লাভ করেন। তিনি ২০০৩ সালে নিউ ইয়র্কের রকফেলার বিশ্ববিদ্যালয় এর প্রেসিডেন্ট নির্বাচিত হন।

আমেরিকায় অবস্থানকালে নার্স আমেরিকার স্থায়ী বাসিন্দা হবার জন্য গ্রিন কার্ডের আবেদন করেন। কিন্তু সেই আবেদনটি প্রত্যাখ্যাত হয় কারণ নার্স আবেদনের সাথে সংক্ষিপ্ত জন্মসনদ জমা দিয়েছিলেন যাতে তার পিতামাতার নাম লেখা ছিলো না। মূল জন্মসনদ জোগাড় করতে গিয়ে নার্স তার প্রকৃত পিতামাতার পরিচয় জানতে পারেন এবং তাকে লালনপালন করা যাদের তিনি পিতামাতা মনে করতেন, তারা যে তার মাতামহ ও মাতামহী, সেকথা জানতে পারেন।

## সম্মাননা ও পুরস্কার
* ফেলো অব দ্য রয়েল সোসাইটি, ১৯৮৯
* রয়েল মেডেল, ১৯৯৫
* নাইট উপাধি, ১৯৯৯
* নোবেল পুরস্কার, ২০০১। 

### সম্মানসূচক ডিগ্রি
* ইউনিভার্সিটি অব বাথ, ২০০২
* ইউনিভার্সিটি অব কেন্ট, ২০১২
* ডক্টর অব সায়েন্স, ওয়ারউইক বিশ্ববিদ্যালয়, ২০১৩
* ডক্টর অব সায়েন্স, ওরসেস্টার বিশ্ববিদ্যালয়, ২০১৩

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:রয়েল সোসাইটির সভাপতি
বিষয়শ্রেণী:কপলি পদক বিজয়ী
বিষয়শ্রেণী:ইংরেজ অজ্ঞেয়বাদী
বিষয়শ্রেণী:ইংরেজ নোবেল বিজয়ী
বিষয়শ্রেণী:১৯৪৯-এ জন্ম
বিষয়শ্রেণী:এডিনবরা বিশ্ববিদ্যালয়ের শিক্ষক
বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:ব্রিটিশ বংশাণুবিদ
বিষয়শ্রেণী:কোষ জীববিজ্ঞানী
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:জীবিত ব্যক্তি
বিষয়শ্রেণী:ইউরোপীয় আণবিক জীববিজ্ঞান সংস্থার সদস্য
বিষয়শ্রেণী:রয়েল পদক বিজয়ী
বিষয়শ্রেণী:ইংরেজ প্রাণরসায়নবিদ
বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী
মথুরা জেলা

**মথুরা জেলা** (, ) হল ভারতের উত্তরপ্রদেশ রাজ্যের একটি জেলা। এই জেলার সদর মথুরা শহর। এই জেলাটি আগ্রা বিভাগের অংশ।

মথুরা জেলায় পাঁচটি বিধানসভা কেন্দ্র আছে: বলদেও, মানত, গোবর্ধন, ছাতা ও মথুরা। জেলার চারটি পঞ্চায়েত সমিতি হল মহাওয়ান, মানত, ছাতা ও মথুরা। মথুরা, বৃন্দাবন, গোকুল, নন্দগাঁও প্রভৃতি এই জেলার দর্শনীয় স্থান।

## জনপরিসংখ্যান
২০১১ সালের জনগণনা অনুসারে, মথুরা জেলার জনসংখ্যা ২,৫৪১,৮৯৪। এই জনসংখ্যা কুয়েত রাষ্ট্র বা মার্কিন যুক্তরাষ্ট্রের নেভাডা রাজ্যের সমান। ভারতের ৬৪০টি জেলার মধ্যে জনসংখ্যার হিসেবে এই জেলার স্থান ১৬৭তম। জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২২.৫৩%। মথুরার লিঙ্গানুপাতের হার প্রতি ১০০০ পুরুষে ৮৫৮ জন মহিলা। সাক্ষরতার হার ৭২.৬৫%.

## ভাষা
মথুরা ও আশেপাশের অঞ্চলের মানুষ ব্রজ ভাষায় কথা বলেন।
## খাবার
মথুরায় রাবড়ি, পেঁড়া, খাজা ও পেঠা ভালো পাওয়া যায়।
## পাদটীকা

বিষয়শ্রেণী:আগ্রা বিভাগ
বিষয়শ্রেণী:উত্তরপ্রদেশের জেলা
*
বিষয়শ্রেণী:ভারতের জেলা
আগ্রা বিভাগ

ডান|300px|থাম্ব|আগ্রা বিভাগ
**আগ্রা বিভাগ** ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর আগ্রা। আগ্রা বিভাগের জেলাগুলি হল:
# আগ্রা জেলা
# ফিরোজাবাদ জেলা
# মৈনপুরী জেলা
# মথুরা জেলা

## রাজনীতি
এই বিভাগের অন্তর্গত ৫ টি লোক সভা আসন হলো : আগ্রা, ফিরোজাবাদ (অক্ষয় যাদব), মৈনপুরী(মুলায়ম সিং যাদব), মথুরা ও ফতেহপুর সিক্রি।

## পাদটীকা


বিষয়শ্রেণী:উত্তরপ্রদেশের বিভাগ
বিষয়শ্রেণী:আগ্রা
দ্য ওয়াল্ট ডিজনি কোম্পানি

**দ্য ওয়াল্ট ডিজনি কোম্পানি** () যা মূলত **ডিজনি** হিসেবেও সুপরিচিত; যুক্তরাষ্ট্র ভিত্তিক বহুজাতিক গণমাধ্যম সংস্থা। এর কার্যালয় ওয়াল্ট ডিজনি স্টুডিওস বারব্যাংক, ক্যালিফোর্নিয়া। এটি রাজস্ব শর্তাবলীর মধ্যে সর্ববৃহৎ গণমাধ্যম। এটি প্রথমে ডিজনি ব্রাদার্স কার্টুন স্টুডিও নামে অক্টোবর ১৬, ১৯২৩-এ ওয়াল্ট এবং রোয় ডিজনির হাত ধরে গড়ে ওঠে, এটি আমেরিকার অ্যানিমেশন জগতের যোগ্য নেতা হিসেবে নিজেই নিজের উন্নতি করতে থাকে।

এই কোম্পানি তার ব্যাপক পরিধি নিয়ে গঠিত চলচ্চিত্র নির্মাণ বিভাগ দ্যা ওয়াল্ট ডিজনি স্টুডিওসের জন্য সবচেয়ে বেশি বিখ্যাত, এবং বর্তমানে হলিউডের অন্যতম বিখ্যাত চলচ্চিত্র নির্মাণ প্রতিষ্ঠান। ডিজনি বিভিন্ন প্রচারমাধ্যম, যেমন: এবিসি-এর মালিক এবং কার্যকারক, নানা কেবল টেলিভিশন নেটওয়ার্ক যেমন ডিজনি চ্যানেল, ইএসপিএন, এ+ই নেটওয়ার্কস, এবিসি ফ্যামেলি, প্রকাশনা সংস্থা, পণ্যদ্রব্য এবং আরও ১৪টি আলাদা বিনোদন পার্কের মালিক এবং পরিচালক। এই সংস্থাটি প্রথমে মিকি মাউস নামের জনপ্রিয় কার্টুন চরিত্রের সৃষ্টি করে, যা পূর্বে তাদের লোগো ছিল।

## আরও দেখুন
* ওয়াল্ট ডিজনি

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯২৩-এ প্রতিষ্ঠিত
বিষয়শ্রেণী:মার্কিন মার্কা
বিষয়শ্রেণী:দ্য ওয়াল্ট ডিজনি কোম্পানি
বিষয়শ্রেণী:মার্কিন যুক্তরাষ্ট্রের বিনোদন কোম্পানি
বিষয়শ্রেণী:যুক্তরাষ্ট্র ভিত্তিক গণমাধ্যম সংস্থা
বিষয়শ্রেণী:ক্যালিফোর্নিয়া ভিত্তিক বিনোদন কোম্পানি
বিষয়শ্রেণী:ওপেনকর্পোরেটসের জোট
বিষয়শ্রেণী:মার্কিন যুক্তরাষ্ট্রের সম্মিলিত কোম্পানি
বিষয়শ্রেণী:মার্কিন যুক্তরাষ্ট্রের গণমাধ্যম কোম্পানি
বিষয়শ্রেণী:মার্কিন যুক্তরাষ্ট্রে সদর দফতর বহুজাতিক কোম্পানি
জন ভেন

**জন রবার্ট ভেন**  (২৯ মার্চ ১৯২৭ – ১৯ নভেম্বর ২০০৪) একজন ইংরেজ ফার্মাকোলজিস্ট। তিনি ১৯৮২ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
ভেন ইয়েল বিশ্ববিদ্যালয়এ ফার্মাকোলজি বিভাগে সহকারী অধ্যাপক হিসেবে কাজ করেন। তিনি লন্ডন বিশ্ববিদ্যালয় এ ১৮ বছর শিক্ষকতা করেন।

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:১৯২৭-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:ব্রিটিশ নোবেল বিজয়ী
বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ব্রিটিশ ইহুদি
বিষয়শ্রেণী:লন্ডন বিশ্ববিদ্যালয়ের শিক্ষায়তনিক
বিষয়শ্রেণী:রুশ-ইহুদি বংশোদ্ভূত ইংরেজ
বিষয়শ্রেণী:নাইটস ব্যাচেলর
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল পদক বিজয়ী
বিষয়শ্রেণী:ইংরেজ ঔষধবিজ্ঞানী
বিষয়শ্রেণী:লন্ডনের_কুইন_মেরি_বিশ্ববিদ্যালয়ের_শিক্ষায়তনিক
চান্দৌলি জেলা

**চান্দৌলি জেলা** (, ) হল ভারতের উত্তরপ্রদেশ রাজ্যের একটি জেলা। চান্দৌলি শহর এই জেলার সদর। এই জেলা বারাণসী বিভাগের অংশ। ১৯৯৭ সালের ২০ মে চন্দৌলি পৃথক জেলার স্বীকৃতি পায়। ২০০৪ সালের জানুয়ারি মাসে এই জেলা বিলুপ্ত হয়ে বারাণসী জেলার অন্তর্ভুক্ত হয়েছিল। সরকারের সেই সিদ্ধান্তের বিরুদ্ধে হাইকোর্টে মামলা করা হলে হাইকোর্টের নির্দেশে জেলার পৃথক অস্তিত্ব স্বীকৃত হয়। এই জেলার মুঘলসরাই রেল স্টেশনটি উত্তর-পূর্ব রেলের সবচেয়ে ব্যস্ত স্টেশন। এই জেলা এখন রেড করিডোরের অংশ।

## অর্থনীতি
২০০৬ সালে পঞ্চায়েতি রাজ মন্ত্রক চন্দৌলিকে দেশের ২৫০টি সর্বাপেক্ষা অনগ্রসর জেলার তালিকাভুক্ত করে। উত্তরপ্রদেশের যে ৩৪টি জেলা অনগ্রসর অঞ্চল অনুদান তহবিল কর্মসূচির অধীনস্থ, তার মধ্যে এই জেলা অন্যতম।

## জনপরিসংখ্যান
২০১১ সালের জনগণনার হিসেব অনুসারে, চন্দৌলি জেলার জনসংখ্যা ১,৯৫২,৭১৩। আয়তনে এই জেলা লেসোথো রাষ্ট্র বা মার্কিন যুক্তরাষ্ট্রের নিউ মেক্সিকো রাজ্যের প্রায় সমান ভারতের ৬৪০টি জেলার মধ্যে এই জেলার অবস্থান ২৩৮তম। জেলার জনঘনত্ব । 
২০০১-২০১১ দশকে জনসংখ্যা বৃদ্ধির হার ১৮.৮৩%। চন্দৌলির লিঙ্গানুপাতের হার প্রতি ১০০০ পুরুষে ৯১৩ জন মহিলা। সাক্ষরতার হার ৭৩.৮৬%।

## পাদটীকা

## বহিঃসংযোগ

* 

বিষয়শ্রেণী:উত্তরপ্রদেশের জেলা
বিষয়শ্রেণী:চান্দৌলি জেলা
মংগন জেলা

**মংগন জেলা** (পূর্বনাম: উত্তর সিকিম জেলা) হল ভারতের সিকিম রাজ্যের একটি জেলা। এই জেলার সদর শহর হল মংগন। ভারতের ৬৪০টি জেলার মধ্যে এটি সপ্তম সবচেয়ে কম জনবহুল জেলা।

## ভূগোল
উত্তর সিক্কিম জেলা সিকিমের চারটি জেলার মধ্যে আয়তনে সবচেয়ে বড়ো। এই জেলা পর্বতবহুল। এখানে আল্পীয় ও উত্তর তুন্দ্রা উদ্ভিজ্জ দেখা যায়। এই জেলায় অনেক জলপ্রপাতও দেখা যায়। খাড়া উপত্যকায় ধস নামার প্রবণতা দেখা যায়। পর্বতের চূড়ায় বরফ গলা এবং বৃষ্টিপাতের জন্য ধস বেশি নামে।

জেলার বেশিরভাগ মানুষ মংগনের কাছে থাকেন। মংগন সমুদ্রপৃষ্ঠ থেকে  উচ্চতায় অবস্থিত। তাপমাত্রা সর্বোচ্চ ২৫° থেকে সর্বনিম্ন -৪০°-এর মধ্যে ওঠানামা করে। এই জেলায় নেপালের সীমান্তের কাছাকাছি কাঞ্চনজঙ্ঘা পর্বতশৃঙ্গটি অবস্থিত। কাঞ্চনজঙ্ঘা জাতীয় উদ্যানের অংশবিশেষ এই জেলায় অবস্থিত।

## অর্থনীতি
মংগনকে বিশ্বের কার্ডামোম রাজধানী বলা হয়। এই অঞ্চলে বিভিন্ন প্রকার কার্ডামোম চাষ করা হয়।

এই অঞ্চলে কয়েকটি বিদ্যুৎ প্রকল্প থাকায় জেলাবাসীরা নিরবচ্ছিন্ন বিদ্যুতের সুবিধা ভোগ করেন। এখানকার অধিবাসীরা মূলত জলবিদ্যুৎ ব্যবহার করে থাকেন।

২০০৬ সালে পঞ্চায়েতি রাজ মন্ত্রক উত্তর সিক্কিমকে ভারতের ২৫০টি সবচেয়ে অনগ্রসর জেলার একটি হিসেবে ঘোষণা করে। সিক্কিমের এই একটি জেলায় অনগ্রসর অঞ্চল অনুদান তহবিল কর্মসূচির অধীনে অনুদান পেয়ে থাকে।

### পর্যটন
উত্তর সিকিমের অধিকাংশ অঞ্চলে পর্যটকদের যাতায়াত নিয়ন্ত্রিত। এই সব অঞ্চল দেখতে হলে পর্যটকদের বিশেষ অনুমতি নিতে হয়। এই জেলায় যে অংশটি গণচীনের সীমান্তবর্তী, সেই অঞ্চলটিতে ভারতীয় সেনাবাহিনী সবসময় প্রহরী রাখে। যদিও প্রাকৃতিক সৌন্দর্যের জন্য অনেক পর্যটকই এখানে আসেন। আবার অনিয়ন্ত্রিত পর্যটন জেলার কোনো কোনো অংশের জৈবব্যবস্থা সংরক্ষণে বাধাও হয়ে দাঁড়াচ্ছে।

## প্রশাসনিক বিভাগ
  
মংগন জেলা দুটি মহকুমায় বিভক্ত:

## জনপরিসংখ্যান
২০১১ সালের জনগণনা অনুসারে, মংগন জেলার জনসংখ্যা ৪৩,৩৫৪। এই জনসংখ্যা লিচেনস্টেইনের প্রায় সমান। জনসংখ্যার হিসেবে এটি ভারতের ৬৪০টি জেলার মধ্যে ৬৩৪তম স্থানের অধিকারী। জেলার জনঘনত্ব  । ২০০১-২০১১ সালের দশকীয় জনসংখ্যা বৃদ্ধির হার ৫.৬৬%। উত্তর সিক্কিমের লিঙ্গানুপাতের হার প্রতি ১০০০ পুরুষে ৭৬৯ জন নারী। জেলার সাক্ষরতার হার ৭৭.৩৯%।

এই জেলার অধিবাসীরা মূলত নেপালি বংশোদ্ভুত। লেপচা ও ভুটিয়ারা এখানকার আঞ্চলিক জাতিগোষ্ঠী। নেপালি ভাষা জেলার প্রধান ভাষা।

## পরিবহন
ঘন ঘন ধস নামে বলে এই জেলার রাস্তাঘাটের অবস্থা খুব ভাল নয়।

## উদ্ভিদ ও প্রাণী
মংগন জেলায় লুপ্তপ্রায় প্রজাতির রেড পান্ডা দেখা যায়। এই প্রাণীটিই সিক্কিমের রাষ্ট্রীয় পশু। ২০০০ থেকে ৪০০০ মিটার উচ্চতায় এই প্রাণী দেখা যায়। এগুলির উচ্চতা হয় প্রায় ২ ফুটের মতো।

১৯৭৭ সালে মংগন জেলায় কাঞ্চনজঙ্ঘা জাতীয় উদ্যান গঠিত হয়। এই জাতীয় উদ্যানের আয়তন । এই জাতীয় উদ্যানের একটি অংশ পশ্চিম সিক্কিম জেলায় অবস্থিত। এছাড়া ১৯৮৪ সালে গঠিত শিংবা বন্যপ্রাণী অভয়ারণ্যও এই জেলায় অবস্থিত। এই অভয়ারণ্যের আয়তন .

## তথ্যসূত্র

## বহিঃসংযোগ

* 
* 

বিষয়শ্রেণী:সিকিমের জেলা
*
হাওয়ার্ড মার্টিন টেমিন

**হাওয়ার্ড মার্টিন টেমিন** একজন মার্কিন জিনতত্ত্ববিদ। তিনি ১৯৭৫ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
টেমিন পেন্সিলভেনিয়ার ফিলাডেলফিয়ায় জন্মগ্রহণ করেন। তিনি ১৯৫৫ সালে সোয়ার্থমোর কলেজ থেকে জীববিজ্ঞানে ব্যাচেলর্স ডিগ্রি লাভ করেন। তিনি ১৯৫৯ সালে ক্যালিফোর্নিয়া ইন্সটিটিউট অফ টেকনোলজি থেকে ডক্টরেট ডিগ্রি লাভ করেন।

## সম্মাননা
* ন্যাশনাল মেডেল অব সায়েন্স, ১৯৯২
* ফেলো অব দ্য রয়েল সোসাইটি

## তথ্যসূত্র

বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
বিষয়শ্রেণী:১৯৩৪-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:মার্কিন বংশাণুবিদ
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইহুদি মার্কিন বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
ড্যানিয়েল কার্লটন গ্যাজডুসেক

**ড্যানিয়েল কার্লটন গ্যাজডুসেক** হাঙ্গেরিয়ান-স্লোভাক-মার্কিন চিকিৎসক। তিনি ১৯৭৬ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
গ্যাজডুসেক ১৯৪৩ সালে রোচেস্টার বিশ্ববিদ্যালয় থেকে গ্র্যাজুয়েট হন। তিনি সেখানে পদার্থবিজ্ঞান, জীববিজ্ঞান, রসায়ন ও গণিত নিয়ে পড়াশোনা করেন। তিনি ১৯৪৬ সালে হার্ভার্ড বিশ্ববিদ্যালয় থেকে ডক্টর অব মেডিসিন ডিগ্রি লাভ করেন। তিনি কলাম্বিয়া বিশ্ববিদ্যালয়, ক্যালিফোর্নিয়া ইন্সটিটিউট অফ টেকনোলজি ও হার্ভার্ডে ডক্টরেটোত্তর গবেষণা সম্পন্ন করেন।

## তথ্যসূত্র

## বহিঃসংযোগ
* Gajdusek's autobiography, written at the time of his Nobel Prize
*  Current autobiography in Hungarian

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৩-এ জন্ম
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:হাঙ্গেরীয় বংশোদ্ভূত মার্কিন ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:শিশু যৌন নির্যাতনের জন্য দোষী সাব্যস্ত মার্কিনী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:২০০৮-এ মৃত্যু
বিষয়শ্রেণী:নেদারল্যান্ডসে মার্কিন প্রবাসী
বিষয়শ্রেণী:ফ্রান্সে মার্কিন প্রবাসী
বিষয়শ্রেণী:মার্কিন ফিলোসফিক্যাল সোসাইটির সদস্য
ডেভিড হুবেল

**ডেভিড হান্টার হুবেল** ১৯৮১ সালে চিকিৎসাবিজ্ঞানে নোবেল পুরস্কার লাভ করেন।

## জীবনী
হুবেল ১৯২৬ সালের ২৭ ফেব্রুয়ারি অন্টারিওর উইন্ডসরে জন্মগ্রহণ করেন। তিনি ম্যাকগিল বিশ্ববিদ্যালয়ে গণিত ও পদার্থবিজ্ঞান নিয়ে পড়াশোনা করেন। তিনি ১৯৫৯ সালে হার্ভার্ড বিশ্ববিদ্যালয় এ শিক্ষক হিসেবে যোগদান করেন।

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:ম্যাকগিল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৬-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:কানাডীয় নোবেল বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:স্নায়ুবিজ্ঞানের ইতিহাস
বিষয়শ্রেণী:জনস হপকিন্স বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:জার্মান বংশোদ্ভূত কানাডীয় ব্যক্তি
চার্লস ব্রেন্টন হাজিন্স

**চার্লস ব্রেন্টন হুগিন্স** (২২ সেপ্টেম্বর ১৯০১ – ১২ জানুয়ারি ১৯৯৭) একজন কানাডীয় বংশোদ্ভূত মার্কিন চিকিৎসক ও শারীরতত্ত্ববিদ।  তিনি ১৯৬৬ সালে চিকিৎসাবিজ্ঞানে নোবেল পুরস্কার লাভ করেন। 

## জীবনী
হুগিন্স ১৯২০ সালে ব্যাচেলর অব আর্টস ডিগ্রি লাভ করেন। তিনি হার্ভার্ড থেকে ১৯২৪ সালে ডক্টর অব মেডিসিন ডিগ্রি লাভ করেন।

## তথ্যসূত্র

বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:১৯০১-এ জন্ম
বিষয়শ্রেণী:১৯৯৭-এ মৃত্যু
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন শারীরতত্ত্ববিদ
বিষয়শ্রেণী:কানাডীয় শারীরতত্ত্ববিদ
বিষয়শ্রেণী:ইংরেজ বংশোদ্ভূত কানাডীয় ব্যক্তি
বিষয়শ্রেণী:কানাডীয় নোবেল বিজয়ী
বিষয়শ্রেণী:হার্ভার্ড মেডিক্যাল স্কুলের প্রাক্তন শিক্ষার্থী
বিষয়শ্রেণী:শিকাগো বিশ্ববিদ্যালয়ের শিক্ষক
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন যুক্তরাষ্ট্রে কানাডীয় অভিবাসী
বিষয়শ্রেণী:মার্কিন ফিলোসফিক্যাল সোসাইটির সদস্য
মায়া দেবী মন্দির, লুম্বিনী

**মায়া দেবী বিহার** নেপালের লুম্বিনী অঞ্চলে অবস্থিত একটি প্রাচীন বৌদ্ধ বিহার, যা ইউনেস্কো ঘোষিত একটি বিশ্ব ঐতিহ্য স্থান। এটি গৌতম বুদ্ধের জন্মস্থান লুম্বিনীর প্রধান বিহার। বিহারটির সাথেই একটি পুকুর এবং একটি উদ্যান রয়েছে। সম্রাট অশোক এটি খ্রিস্ট-পূর্ব তৃতীয় শতকে তৈরি করেছিলেন বলে ধারণা করা হয়।। ২০১৩ সালে এখানে খ্রিস্ট-পূর্ব তৃতীয় শতকে নির্মিত একটি স্থাপনা পাওয়া গেছে।।

## ২০১৩-এর আবিষ্কার
নভেম্বর 2013 সালে, প্রত্নতাত্ত্বিকদের একটি আন্তর্জাতিক দল মন্দিরের নীচে খনন করে 550 খ্রিস্টপূর্বাব্দের আগে একটি প্রাচীন বৃক্ষ মন্দিরের ধ্বংসাবশেষ আবিষ্কার করেছিল। গবেষকরা অনুমান করেছিলেন যে স্থানটি বৌদ্ধ কাঠামোর প্রাচীনতম প্রমাণ এবং গৌতম বুদ্ধের জীবনের প্রথম প্রত্নতাত্ত্বিক প্রমাণ। [৩] [৪] [৫] খননকার্য পরিচালনা করেন যুক্তরাজ্যের ডারহাম বিশ্ববিদ্যালয়ের রবিন কনিংহাম এবং নেপালের পশুপতি এরিয়া ডেভেলপমেন্ট ট্রাস্টের কোশ প্রসাদ আচার্য । [৩] [৪] কনিংহামের মতে, মন্দিরটি "বিশ্বের প্রাচীনতম বৌদ্ধ মন্দির"। [৫]গবেষকদের জল্পনাগুলি আন্তর্জাতিক সংবাদমাধ্যমে ব্যাপকভাবে রিপোর্ট করা হয়েছিল, বাকি বৈজ্ঞানিক সম্প্রদায়ের হতাশার জন্য, যারা বেশিরভাগই গবেষকদের সিদ্ধান্তকে বিতর্কিত করেছে। ইউনিভার্সিটি কলেজ লন্ডনের দক্ষিণ এশীয় প্রত্নতত্ত্বের প্রভাষক জুলিয়া শ সতর্ক করে দিয়েছিলেন যে মন্দিরটি প্রাক-বৌদ্ধ বৃক্ষ পূজার প্রতিনিধিত্ব করতে পারে , এবং আরও গবেষণা প্রয়োজন। গবেষকদের দ্বারা প্রাপ্ত উপসংহারগুলি বৌদ্ধ পণ্ডিত রিচার্ড গমব্রিচ দ্বারাও ব্যাপকভাবে সমালোচিত হয়েছিল । [৫] [৬]

## আরও দেখুন
* বৌদ্ধ ধর্মের ইতিহাস

## তথ্যসূত্র

## অতিরিক্ত পাঠ
* Coningham RAE, Acharya KP, Strickland KM *et al.* (2013) The earliest Buddhist shrine: excavating the birthplace of the Buddha, Lumbini (Nepal).  *[[Antiquity (journal)|Antiquity]]* 87: 1104–1123

বিষয়শ্রেণী:বৌদ্ধধর্ম
বিষয়শ্রেণী:নেপালে বৌদ্ধ ধর্ম
বিষয়শ্রেণী:বৌদ্ধধর্মের ইতিহাস
বিষয়শ্রেণী:বৌদ্ধ মন্দির
বিষয়শ্রেণী:নেপালে বৌদ্ধ মন্দির
বিষয়শ্রেণী:অশোকের স্মারক
বিষয়শ্রেণী:বৌদ্ধ স্থাপত্য
বিষয়শ্রেণী:খ্রিস্টপূর্ব ৩য় শতাব্দীর ধর্মীয় ভবন ও স্থাপনা
বিষয়শ্রেণী:খ্রিস্টপূর্ব ৬ষ্ঠ শতাব্দীর ধর্মীয় ভবন ও স্থাপনা
বিষয়শ্রেণী:খ্রিস্টপূর্ব ৩য় শতাব্দীতে নেপালে প্রতিষ্ঠিত
লুম্বিনী

**লুম্বিনী** (নেপালি ও সংস্কৃত:  ) একটি বৌদ্ধ ধর্মীয় তীর্থস্থান যা নেপালের রূপান্দি জেলায় অবস্থিত এই স্থানেই রানী মায়াদেবী সিদ্ধার্থ গৌতমকে জন্ম দান করেন। সিদ্ধার্থ গৌতম খ্রিস্টপূর্ব ৬২৩ থেকে ৫৪৩ পর্যন্ত বেঁচে ছিলেন এবং তিনি গৌতম বুদ্ধ নামে বৌদ্ধ ধর্ম প্রচার করেন। গৌতম বুদ্ধের জীবনের সাথে জড়িতে প্রধান চারটি স্থানের এটি একটি; অপর তিনটি হলো কুশীনগর, বুদ্ধ গয়া এবং সারনাথ।[thumb|left|'''লুম্বিনী''', [নেপাল]]লুম্বিনীতে গৌতম বুদ্ধ ২৯ বছর বয়স পর্যন্ত অবস্থান করেছিলেন। এখানে মায়া দেবী মন্দিরসহ আরও অসংখ্য বৌদ্ধ মন্দির রেয়েছে। এখানে লুম্বিনী ইন্টারন্যাশনাল রিসার্চ ইনস্টিটিউট নামে একটি গবেষণা প্রতিষ্ঠান রয়েছে। এখানে একটি পবিত্র পুষ্করিণী আছে যেখানে বুদ্ধদেবের মাতা তার জন্মের আগে প্রথাগত স্নান করেছিলেন। বুদ্ধদেবের জন্মের পর তাকে এই পুষ্করিণীতেই প্রথম স্নান করান হয়। ১৯৯৭ সালে ইউনেস্কো লুম্বিনীকে ওয়ার্ল্ড হেরিটেজ সাইটের অন্তর্ভুক্ত করে

## যোগাযোগ
লুম্বিনী কাঠমান্ডু থেকে ১০ ঘণ্টার এবং সিদ্ধার্থনগর থেকে ৪৫ মিনিটের দূরত্বে। সন্নিকটবর্তী বিমানবন্দরের নাম গৌতম বুদ্ধ বিমানবন্দর, যা সিদ্ধার্থনগর-এ অবস্থিত এবং এখান থেকে কাঠমান্ডুতে বিমানে যাওয়া-আসা করা যায়।

## চিত্রশালা

চিত্র:Lumbinibodhi.jpg|লুম্বিনীতে বোধিবৃক্ষ ও পুকুর
চিত্র:Birthplacebuddha.jpg|Exact birthplace of Gautama Buddha|গৌতম বুদ্ধের সঠিক জন্মস্থান
চিত্র:Asokalumbini.jpg|অশোক স্তম্ভ
চিত্র:Paderia Pillar.png|অশোক স্তম্ভে লিখিত অনুশাসন
চিত্র:Eternal peace flame Lumbini.jpg|Eternal Peace Flame|শান্তি চিরন্তন শিখা


## তথ্যসূত্র

## বহিঃসংযোগ

* 

বিষয়শ্রেণী:নেপালের দর্শনীয় স্থান
বিষয়শ্রেণী:বৌদ্ধধর্ম
বিষয়শ্রেণী:নেপালের সাংস্কৃতিক ঐতিহ্য
বিষয়শ্রেণী:গৌতম বুদ্ধ
বিষয়শ্রেণী:নেপালের বিশ্ব ঐতিহ্যবাহী স্থান
জামতাড়া জেলা

থাম্ব|জামতাড়া জেলা
**জামতাড়া জেলা** () হল ভারতের ঝাড়খণ্ড রাজ্যের একটি জেলা। এই জেলার সদর শহর জামতাড়া। ২০০১ সালের ২৬ এপ্রিল সাবেক দুমকা জেলার কুন্ধিত, নালা, জামতাড়া ও নারায়ণপুর ব্লক চারটি নিয়ে এই জেলা গঠিত হয়। এই জেলাটি ঝাড়খণ্ড রাজ্যের সাঁওতাল পরগনা বিভাগের অন্তর্গত।

## অর্থনীতি
২০০৬ সালে ভারত সরকার জামতাড়া জেলাটিকে ভারতের ২৫০টি সবচেয়ে অনগ্রসর জেলার অন্যতম বলে ঘোষণা করে। ঝাড়খণ্ডের যে ২১টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায় জামতাড়া তার মধ্যে একটি।

## বিভাগ
এই জেলায় ছয়টি ব্লক আছে: নারায়ণপুর, কর্মটাঁড়, জামতাড়া, ফতেপুর, নালা ও কুণ্ডহিত।

জামতাড়া জেলায় তিনটি বিধানসভা কেন্দ্র আছে: নালা, জামতাড়া ও সারাথ। তিনটি কেন্দ্রই দুমকা লোকসভা কেন্দ্রের অন্তর্গত।

## জনপরিসংখ্যান
২০১১ সালের জনগণা অনুসারে, জামতাড়া জেলার জনসংখ্যা ৭৯০,২০৭। এই জনসংখ্যা কোমোরোস রাষ্ট্রের জনসংখ্যার প্রায় সমান। মার্কিন যুক্তরাষ্ট্রের অঙ্গরাজ্য সাউথ ডাকোটার জনসংখ্যাও এই জেলার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৪৮৬তম।
জেলার জনঘনত্ব । ২০০১-২০১১ দশকে জনসংখ্যা বৃদ্ধির হার ২১%। জামতাড়া জেলায় লিঙ্গানুপাতের হার প্রতি ১০০০ পুরুষে ৯৫৯ জন নারী। জেলার সাক্ষরতার হার ৬৩.৭৩%।
## ভাষা
জামতাড়া জেলায় প্রচলিত ভাষাসমূহের পাইচিত্র তালিকা নিম্নরূপ -

## পাদটীকা

## বহিঃসংযোগ
* Jamtara district website
* https://web.archive.org/web/20140704185532/http://www.onefivenine.com/india/villag/Jamtara List of places in Jamtara

*
বিষয়শ্রেণী:ঝাড়খণ্ডের জেলা
বিষয়শ্রেণী:২০০১-এ ঝাড়খণ্ডে প্রতিষ্ঠিত
সংঘ

**সংঘ** সংস্কৃত ভাষার একটি শব্দ যা বহুসংখ্যক ভারতীয় উপমহাদেশীয় ভাষায় (বিশেষত পালি ভাষায়) প্রচলিত। এটির সাধারণ অর্থ সম্প্রদায়, দল, গোষ্ঠী, সভা, সম্মেলন, ইত্যাদি। বৌদ্ধ, জৈন ও শিখ ধর্মাবলম্বীদের ধর্মীয় সংগঠনগুলি প্রায়শই তাদের নামে "সংঘ" কথাটি ব্যবহার করে থাকে। ঐতিহাসিকভাবে সংঘ বলতে কোনও প্রজাতন্ত্র বা রাজ্যের শাসক সভাকে বোঝানো হত। এ কারণে কোনও কোনও বৌদ্ধ পণ্ডিত সংঘের এই ঐতিহ্যকে মানবজাতির ইতিহাসের সবচেয়ে প্রাচীন গণতান্ত্রিক সংগঠন হিসেবে গণ্য করে থাকেন।

বৌদ্ধধর্মে সংঘ বলতে ভিক্ষু ও ভিক্ষুণীদের মঠভিত্তিক সম্প্রদায়কে বোঝায়। এগুলি সচরাচর *ভিক্ষুসংঘ* বা *ভিক্ষুণীসংঘ* নামে পরিচিত। এছাড়া কেউ যদি বোধি-র চারটি ধাপের যেকোনও একটিতে পৌঁছাতে পারে, তাহলে তাকে "আর্যসংঘ" নামক একটি সংগঠনের সদস্য গণ্য করা হয়।

থেরবাদী বৌদ্ধ দর্শন ও নিচিরেন শোশু বৌদ্ধ দর্শন অনুযায়ী সংঘ বলতে সাধারণ ধর্মানুসারী তথা সাবকদের (শ্রাবক) সম্প্রদায়কে বোঝায় না, কিংবা সমগ্র বৌদ্ধ সম্প্রদায়কেও বোঝায় না।

## আরও দেখুন
* ভিক্ষু
* ভিক্ষুণী

## তথ্যসূত্র

## বহিঃসংযোগ
* "The Bhikkhus' Rules, A Guide for Laypeople" by Bhikkhu Ariyesako.
* "What is Satsang"
* "Duties of the Sangha" by Ajaan Lee Dhammadharo
* Jealousy among the Sangha  quoting from Jeremy Haywards book on Chögyam Trungpa Rinpoche *Warrior-King of Shambhala: Remembering Chögyam Trungpa*.

বিষয়শ্রেণী:বৌদ্ধধর্ম
বিষয়শ্রেণী:বৌদ্ধ সন্ন্যাসবাদ
বিষয়শ্রেণী:সংস্কৃত শব্দ ও বাক্যাংশ
বিষয়শ্রেণী:ধর্মীয় আন্দোলনে নারী অধিকার
বিষয়শ্রেণী:ধর্মীয় পরিচয়
শুদ্ধোধন

**শুদ্ধোধন** (সংস্কৃত: शुद्धोधन) ছিলেন বৌদ্ধধর্মের প্রবর্তক গৌতম বুদ্ধের পিতা। তিনি ছিলেন শ্রামণ ধর্মের অনুসারী তিনি শাক্য প্রজাতন্ত্রের  নির্বাচিত প্রধান ছিলেন।

## পরিবার
রাজা শুদ্ধোধনের পিতার নাম শিহহনু এবং মাতার নাম কচ্ছানা। ধোতোদন, সক্কোদন, সুক্কোদন, অমিতোদন নামক তার চার ভ্রাতা ও অমিতা ও পমিতা নামক দুই ভগিনী ছিল। তার স্ত্রী ছিলেন মায়াদেবী এবং ও তার বোন মহাপজাপতি গোতমী। তার জ্যেষ্ঠ সন্তান সিদ্ধার্থ গৌতম ছিলেন শুদ্ধোধন ও মায়াদেবীর সন্তান। এছাড়া মহাপজাপতি গোতমীর গর্ভে তিনি রাজকুমারী নন্দা এবং রাজকুমার নন্দের জন্ম দেন।।

## সিদ্ধার্থ গৌতমের জন্ম
শুদ্ধধোনের প্রথম পুত্র সিদ্ধার্থ গৌতমের জন্মের সময় বা সপ্তম দিনে মায়াদেবীর জীবনাবসান হয়। শুদ্ধোধন শিশুর জন্মের পঞ্চম দিনে তার নামকরণের জন্য আটজন ব্রাহ্মণকে আমন্ত্রণ জানালে তারা শিশুর নাম রাখেন সিদ্ধার্থ অর্থাৎ যিনি সিদ্ধিলাভ করেছেন। এই সময় পর্বতদেশ থেকে আগত অসিত নাম একজন সাধু নবজাত শিশুকে দেখে ভবিষ্যদ্বাণী করেন যে এই শিশু পরবর্তীকালে একজন রাজচক্রবর্তী অথবা একজন সিদ্ধ সাধক হবেন। একমাত্র সর্বকনিষ্ঠ আমন্ত্রিত ব্রাহ্মণ কৌণ্ডিন্য স্পষ্টভাবে উল্লেখ করেন যে, এই শিশু পরবর্তীকালে সংসার ত্যাগ করে বুদ্ধত্ব লাভ করবেন। কৌণ্ডিন্যের এই বক্তব্যে সন্ত্রস্ত শুদ্ধোধন সিদ্ধার্থের জীবন বিলাসিতায় পরিপূর্ণ করে বহিঃজগতের সমস্ত দুঃখ কষ্ট থেকে তাকে দূরে রাখার ব্যবস্থা করেন। ষোলো বছর বয়সে সিদ্ধার্থকে সংসারের প্রতি মনোযোগী করার জন্য শুদ্ধোধন তাকে কোলিয় গণের সুন্দরী কন্যা যশোধরার সাথে বিবাহ দেন ও রাহুল নামক এক পুত্রসন্তানের জন্ম দেন। সিদ্ধার্থ তার জীবনের প্রথম উনত্রিশ বছর রাজপুত্র হিসেবে অতিবাহিত করেন। বৌদ্ধ পুঁথিগুলি অনুসারে পিতা শুদ্ধোধন তার জীবনে বিলাসিতার সমস্ত রকম ব্যবস্থা করা সত্ত্বেও সিদ্ধার্থ বস্তুগত ঐশ্বর্য্য যে জীবনের লক্ষ্য হতে পারে না, তা উপলব্ধি করেন।

## পরবর্তী জীবন
সিদ্ধার্থ গৌতম উনত্রিশ বছর বয়সে সংসার ত্যাগ করলে বিষাদগ্রস্ত শুদ্ধোধন তাকে খোঁজার বহু চেষ্টা করেন। সিদ্ধার্থ গৌতমের বুদ্ধত্ব লাভের এক বছর পরে শুদ্ধোধন তার পুত্রকে কপিলাবস্তু শহরে আমন্ত্রণ জানান। শুদ্ধোধনের নির্দেশমতো সিদ্ধার্থের বাল্যবন্ধু কলুদায়ী তাকে পিতৃরাজ্যে নিয়ে যাওয়ার ব্যবস্থা করেন। তিন বছর পরে রোহিণী নদীর জলের অংশ নিয়ে শাক্যদের সাথে কোলীয় গণের একটি বিবাদ উপস্থিত হলে গৌতম বুদ্ধ সেই বিবাদের মীমাংসা করেন। এর কয়েকদিনের মধ্যে শুদ্ধোধন মৃত্যুর সময় উপস্থিত হলে গৌতম বুদ্ধ তার মৃত্যুশয্যায় তাকে ধর্মশিক্ষা প্রদান করেন।

## তথ্যসূত্র

## বহিঃসংযোগ

* শুদ্ধোধনের নিকটাত্মীয়
* Why was the Sakyan Republic Destroyed? by S. N. Goenka

বিষয়শ্রেণী:গৌতম বুদ্ধের পরিবার
বিষয়শ্রেণী:ভারতীয় রাজশাসক
বিষয়শ্রেণী:উত্তরপ্রদেশের ব্যক্তি
বিষয়শ্রেণী:গৌতম বুদ্ধের শিষ্য
বিষয়শ্রেণী:খ্রিস্টপূর্ব ৬ষ্ঠ শতাব্দীর ভারতীয় রাজশাসক
গ্যাংটক জেলা

thumb|গ্যাংটক থেকে কাঞ্চনজঙ্ঘার দৃশ্য
thumb|রাতের গ্যাংটক
**গ্যাংটক জেলা** (পূর্বনাম: পূর্ব সিকিম জেলা) ভারতের সিকিম রাজ্যের একটি জেলা। এটি রাজ্যের দক্ষিণ-পূর্ব দিকে অবস্থিত। গ্যাংটক জেলার সদর শহর হল রাজ্যের রাজধানী গ্যাংটক।

এই জেলার সাধারণ নাগরিকদের বসতি অঞ্চল শাসন করেন কেন্দ্রীয় সরকার নিযুক্ত এক জেলা সমাহর্তা। সামরিক এলাকা শাসন করেন এক মেজর জেনারেল।

## ইতিহাস
গ্যাংটক জেলা অতীতে সিকিম  দেশীয় রাজ্যের অন্তর্ভুক্ত ছিল। ঊনবিংশ শতাব্দীতে ভুটান এই অঞ্চল দখল করে নেয়। ইঙ্গ-ভুটান যুদ্ধের পর এই অঞ্চল ব্রিটিশদের দখলে আসে। ১৯৪৭ সালে ভারত স্বাধীন হওয়ার পর এই অঞ্চল ভারতের আশ্রিত রাজ্য সিক্কিমের অন্তর্ভুক্ত ছিল। ১৯৬২ সালে ভারত-চীন যুদ্ধের সময় নাথুলা পাসে কয়েকটি সংঘর্ষের ঘটনা ঘটেছিল। ১৯৭৫ সালে সিক্কিম আনুষ্ঠানিকভাবে ভারতের ২২তম অঙ্গরাজ্যে পরিণত হয়।

## ভূগোল
এই জেলা ভৌগোলিকভাবে খুবই সংবেদনশীল। গণচীন ও ভুটান রাষ্ট্রের সীমান্ত এই জেলা-বরাবর থাকার জন্য গ্যাংটকের পূর্বে এই জেলার বেশিরভাগ এলাকা ভারতীয় সেনাবাহিনীর প্রত্যক্ষ নিয়ন্ত্রণাধীন। কয়েকটি এলাকা ছাড়া গ্যাংটকের পূর্ব দিকে পর্যটকদের যেতে দেওয়া হয় না। এই জেলার ছাঙ্গু লেক, বাবা মন্দির ও নাথু লা গিরিপথ জনপ্রিয় পর্যটনকেন্দ্র। প্রাচীনকালে ভারত ও লাসার মধ্যে যে রেশম পথ ছিল, তা এই গিরিপথ দিয়ে প্রসারিত ছিল। শুধুমাত্র ভারতীয় নাগরিকদেরই বাবা মন্দির ও গিরিপথের কাছে যেতে দেওয়া হয়। এই অঞ্চলে যেতে পর্যটক কার্যালয় থেকে বিশেষ পারমিট নিতে হয়। গ্যাংটকের বিখ্যাত পর্যটনস্থলগুলি হল ফোডং মঠ ও রুমটেক মঠ।

## জনপরিসংখ্যান
২০১১ সালের জনগণনা অনুসারে, গ্যাংটক জেলার জনসংখ্যা ২৮১,২৯৩। এই জনসংখ্যা বার্বাডোজ রাষ্ট্রের প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫৭৪তম। এই জেলার জনঘনত্ব  । ২০০১-২০১১ দশকে জনসংখ্যা বৃদ্ধির হার ১৪.৭৯%। পূর্ব সিক্কিমের লিঙ্গানুপাত প্রতি ১০০০ পুরুষে ৮৭২ জন। এই জেলার সাক্ষরতার হার ৮৪.৬৭%।

গ্যাংটক জেলার অধিকাংশ বাসিন্দা নেপালি বংশোদ্ভুত। ছাড়াও ভুটিয়া, লেপচা ও তিব্বতি জাতির মানুষ দেখা যায়। এই জেলার প্রধান ভাষা হল নেপালি ভাষা।

## উদ্ভিদ ও প্রাণী
গ্যাংটক জেলায় তিনটি বন্যপ্রাণী অভয়ারণ্য আছে: বারসে রডোডেনড্রন, ফামবং হো ও ক্যোংমোসলা আল্পীয়।

## বিভাগ
গ্যাংটক জেলা তিনটি মহকুমায় বিভক্ত:

## পাদটীকা

## বহিঃসংযোগ
* 
* 

*
বিষয়শ্রেণী:সিকিমের জেলা
ঘরখুদিনি

**ঘরখুদিনি** (*Arctonyx collaris*), *ঘরখোন্দক* বা *বালুশুয়োর* Mustelinae (মুস্টেলিনি) গোত্রের অন্তর্গত এক প্রজাতির স্তন্যপায়ী। দক্ষিণ এশিয়া ও দক্ষিণ-পূর্ব এশিয়ায় এদের দেখা মেলে। ক্রমান্বয়ে হারে বনভূমি ধ্বংসের কারণে এদের সংখ্যা দিন দিন কমে যাচ্ছে। সেকারণে আইইউসিএন প্রজাতিটিকে প্রায়-বিপদগ্রস্ত বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

## বিস্তৃতি

বাংলাদেশের টেকনাফের চিরসবুজ বনে এদের প্রায়ই দেখা যায়। এছাড়া নোয়াখালী ও চট্টগ্রাম জেলায় এদের বিস্তৃতি রয়েছে বলে জানা গেছে।

ভারতের সিক্কিম, তরাই, আসামের সমভূমি ও অরুণাচল প্রদেশে ঘরখুদিনি দেখা যায়। এছাড়া ভিয়েতনাম, ভুটান, চীনের দক্ষিণাঞ্চল, লাওস, মায়ানমার, কম্বোডিয়া ও থাইল্যান্ডে এরা বিস্তৃত। ইন্দোনেশিয়ার সুমাত্রায় এবং মালয়েশিয়ার পেরাক অঞ্চলে এদের দেখা মেলে। পূর্ব মঙ্গোলিয়ায় একটি মাত্র নমুনার খোঁজ পাওয়া গেছে।

## তথ্যসূত্র

## বহিঃসংযোগ
 

* ঘরখুদিনি বিষয়ক তথ্য
* ঘরখুদিনি

বিষয়শ্রেণী:বাংলাদেশের স্তন্যপায়ী
বিষয়শ্রেণী:ভারতের স্তন্যপায়ী
বিষয়শ্রেণী:স্তন্যপায়ী প্রাণী
বিষয়শ্রেণী:১৮২৫-এ বর্ণিত স্তন্যপায়ী
বিষয়শ্রেণী:ব্যাজার
বিষয়শ্রেণী:চীনের স্তন্যপায়ী
বিষয়শ্রেণী:ইন্দোনেশিয়ার স্তন্যপায়ী
বিষয়শ্রেণী:লাওসের স্তন্যপায়ী
বিষয়শ্রেণী:বার্মার স্তন্যপায়ী
বিষয়শ্রেণী:থাইল্যান্ডের স্তন্যপায়ী
বিষয়শ্রেণী:কম্বোডিয়ার স্তন্যপায়ী
বিষয়শ্রেণী:ভিয়েতনামের স্তন্যপায়ী
কপিলাবস্তু

__NOTOC__

**কপিলাবস্তু** (পালি: Kapilavatthu) একটি স্থানের নাম যেখানে বৌদ্ধ ধর্মের প্রবর্তক গৌতম বুদ্ধ তার বাল্যকাল অতিবাহিত করেন। খ্রিস্টপূর্ব ষষ্ঠ ও পঞ্চম শতাব্দীর শেষ বা লৌহ যুগের শেষের দিকে শাক্যদের বংশের রাজধানী ছিল কপিলাবস্তু। এখানে গৌতম বুদ্ধের পরিবারের গৃহ, উদ্যানসহ আরো বেশকিছু পারিবারিক স্থাপনা রয়েছে। এই স্থানটি তার জন্মস্থান লুম্বিনী থেকে ১০ কিলোমিটার পশ্চিমে, যা পরবর্তীতে একটি অশোক স্তম্ভ দ্বারা স্থানটি চিহ্নিত করা হয় এবং ইউনেস্কো বিশ্ব ঐতিহ্য হিসেবে স্বীকৃতি দেয়।

### কপিলাবস্তু নামের অর্থ
বৌদ্ধ সূত্র অনুসারে কপিলভাথু (Kapilvatthu) নামের অর্থ হল “টাউনি এলাকা”। এই অঞ্চলে প্রচুর পরিমাণে লালচে বালি থাকার কারণে এই নামকরণ করা হয়েছে।

### কপিলাবস্তুর অবস্থান

# ১৮৭০-এর দশকে আর্চিবল্ড কার্লাইল গোরক্ষপুরের উত্তর-পশ্চিমে বুলিয়া তাল নামে একটি হ্রদের কাছে একটি প্রাচীন নগরের ধ্বংসাবশেষ দেখতে পান। এই স্থানকে তিনি কপিলাবস্তু বলে মনে করেন।
# পরবর্তীতে ডা. অ্যান্টন ফ্যুরার জোর দিয়ে বলেন যে, বুলিয়া তাল কপিলাবস্তু নয়। আবার শুরু হয় অনুসন্ধানের কাজ।
# আবার শুরু হয় অনুসন্ধান। খুঁজে দেখতে হবে নেপালের তরাই অঞ্চলে। ফ্যুরার এই কাজের দায়িত্ব দেন পূর্ণচন্দ্র মুখোপাধ্যায় ওরফে পি. সি. মুখার্জি নামে এক বাঙালিকে। তিনি সেই ধ্বংসাবশেষ খুঁজেও পেলেন।

## আরও দেখুন
* কপিলবস্তু জেলা, নেপালের লুম্বিনী অঞ্চল-এর একটি জেলা শহর।
* লুম্বিনী, গৌতম বুদ্ধের জন্মস্থান।
* নিগ্রোধর্ম, একটি বৌদ্ধ মঠ, যেখানে কপিলাবস্তু ভ্রমণের সময় গৌতম বুদ্ধ অবস্থান করেছিলেন।

## তথ্যসূত্র

## বহিঃসংযোগ

বিষয়শ্রেণী:বৌদ্ধধর্ম
বিষয়শ্রেণী:বৌদ্ধধর্মের ইতিহাস
বিষয়শ্রেণী:বৌদ্ধ ধর্মের তীর্থস্থান
বিষয়শ্রেণী:প্রাচীন ভারতীয় নগর
দেওঘর জেলা

থাম্ব|ত্রিকূট পাহাড়
**দেওঘর জেলা** () হল ভারতের ঝাড়খণ্ড রাজ্যের ২৪টি জেলার অন্যতম। এই জেলার সদর শহর হল দেওঘর। এই জেলা সাঁওতাল পরগনা বিভাগের অংশ। ১৯৮৩ সালের ১ জুনে সাবেক সাঁওতাল পরগনা জেলার দেওঘর মহকুমাটিকে জেলায় উন্নীত করা হয়। বৈদ্যনাথ জ্যোতির্লিঙ্গ এই জেলায় অবস্থিত।

## ভূগোল
দেওঘর জেলাটি জঙ্গল ও পাহাড়ে আকীর্ণ। উচ্চভূমি অঞ্চলে চাষবাস হয়। জেলার জমি উত্তর-পশ্চিম থেকে দক্ষিণ-পূর্বে ঢালু। অজয় নদ এই জেলার অন্যতম প্রধান নদী।

দেওঘর, মাধুপুর, জামুয়া, চরাকমারা, পালোজোরি, দেবীপুর, সারওয়ান, সারাথ, কারোন, মোহানপুর, রোহনি, বাবানগাউয়া, ঘোরলাশ, জসিডি, কোরিডি, রাইডি এই জেলার উল্লেখযোগ্য শহর।
এই জেলায় গ্রীষ্মে খুব গরম পড়ে। বর্ষায় বৃষ্টিও প্রচুর হয়। শীতকাল শুষ্ক ও খুব ঠান্ডা থাকে।

## অর্থনীতি
২০০৬ সালে ভারত সরকার ২৫০টি সবচেয়ে অনগ্রসর জেলার তালিকায় দেওঘরকে অন্তর্ভুক্ত করে। ঝাড়খণ্ডের যে ২১টি জেলা অনগ্রসর অঞ্চল অনুদান তহবিল কর্মসূচির অধীনে অনুদান পায়, দেওঘর জেলা তার মধ্যে অন্যতম।
## বিভাগ
এই জেলা দশটি ব্লকে বিভক্ত: দেওঘর জেলা দেওঘর সদর, মোহানপুর, সারাওয়ান, সারাথ, পালোজোরি, মধুপুর, কারোন, সোনারাই থারি, দেবীপুর, মারগোমন্ডপ ও বাঘমারি।

জেলায় তিনটি বিধানসভা কেন্দ্র আছে: মধুপুর, সারাথ ও দেওঘর। মধুপুর ও দেওঘর গোড্ডা লোকসভা কেন্দ্র এবং সারাথ দুমকা লোকসভা কেন্দ্রের অংশ।
## জনপরিসংখ্যান
২০১১ সালের জনগণনা অনুসারে, দেওঘর জেলার জনসংখ্যা ১,৪৯১,৮৭৯। এই জনসংখ্যা গাবোন রাষ্ট্র বা মার্কিন যুক্তরাষ্ট্রের হাওয়াই অঙ্গরাজ্যের প্রায় সমান। ভারতের ৬৪০টি জেলার মধ্যে জনসংখ্যার হিসেবে এই জেলার স্থান ৩৩৭তম। এই জেলার জনঘনত্ব  । ২০০১-২০১১ দশকে জনসংখ্যা বৃদ্ধির হার ২৮.০২%। দেওঘর জেলার লিঙ্গানুপাতের হার প্রতি ১০০০ পুরুষে ৯২১ জন নারী। জেলার সাক্ষরতার হার ৬৬.৩৪% 
## ভাষা
দেওঘর জেলায় প্রচলিত ভাষাসমূহের পাইচিত্র তালিকা নিম্নরূপ -

## পাদটীকা

## বহিঃসংযোগ
* Babadham Official Website 
* http://www.onefivenine.com/india/villag/Deoghar List of places in Deoghar

*
বিষয়শ্রেণী:1986 establishments in India
বিষয়শ্রেণী:ঝাড়খণ্ডের জেলা